TV7 JERUUSALEMMA UUDISED
Meie tänased teemad -
Palestiina terroristid ründasid mitmeid Iisraeli objekte
Türgi veendus, et NATO raketikaitsesüsteem
pole Iisraeli jaoks.
Iraan saab veebruaris tagasi külmutatud varasid
Iisrael keelustab natsisümbolite kasutamise
Kristlaste juhitud naftafirma jätkab puurimislepingut Iisraeliga
TV7 Jeruusalemma Uudistest - Shalom!
Viimaseil nädalail korraldasid araabia terroristid rünnakuid
Juudas, Samaarias ja Jeruusalemmas.
Rünnakud on muutunud rutiinseks ja massimeedia ei kajasta neid,
kui just keegi tõsiselt viga või surma ei saa.
Israel Today kirjutab mitmetest eelmise nädala rünnakutest.
Lõuna-Iisraelis tulistasid Palestiina terroristid
kolmapäeva õhtul Gazast viis raketti Ashkeloni suunas.
Iisraeli Iron Dome'i patarei tõrjus kõik viis raketti.
Terroristid tulistasid veel 3 raketti, mis maandusid Gaza piirides.
Iisraeli Õhujõud tegid vasturünnakud islamistide
ja teiste terroriobjektide pihta Gazas.
Palestiina allikate teatel sai rünnakuis viga 5 inimest.
Juudas ja Samaarias e. Läänekaldal tabasid rünnakud juudi liiklejaid,
kui palestiinlased tulistasid Nabluse lähedal juudi autosid,
tekitades materiaalset kahju. Inimohvreid siiski polnud.
Ka Hebroni lähedal loopis araabia nooruk juudi autojuhti,
ning teises juhtumis visati juudi auto pihta tulepomm.
Iisraeli Julgeolekuteenistus teatas kolmapäeva hommikul,
et neil õnnestus varasemas operatsioonis
päästa mitmeid iisraellasi röövimiskatsetest.
Röövimised olid planeerinud kolm Hamasiga seotud terroristi,
kes olid varem vabanenud Iisraeli vanglaist.
Iisrael vabastab regulaarselt sarnaseid vange
hea tahte žestiks PO juhtidele.
The Jerusalem Posti teatel aktsepteeris Türgi kinnitusi,
mille järgi kavandatav NATO raketitõrjesüsteem,
kus on osa Türgilgi, pole mõeldud Iisraeli kaitsma.
Türgi valitsus oli varem NATO radari vastu oma aladel,
kuna kartis, et seda kasutatakse rünnakuks Iraani tuumarajatistele.
See on halvendanud Türgi-Iisraeli varem stabiilseid suhteid.
Liitlased on Türgit rahustanud ning viimane on veendunud,
et Patrioti õhutõrjepatarei kaitseb Türgit Süüria vastu.
NATO peasekretäri asetäitja Alexander Vershbow ütles
Iisraeli julgeolekuametnikele, et Türgi mure oli seotud
ka Türgi NATO radari ja USA radari sarnasusega.
Iisraeli paigaldatava radari abil tahetakse tõrjuda
võimalikke Iraanist lähtuvaid ballistilisi rakette.
Vershbow sõnul oli tegu eksiarusaamaga,
nagu oleks NATO süsteem mõeldud Iisraeli kaitsmiseks
ja Iisraeli paigaldatud seadmed kuuluksid NATO süsteemi alla,
kuigi tegu on eri asjadega.
Arutz Sheva teatel saab Iraan veebruari algul tagasi esimese osa
varem välismaal külmutatud varadest
seoses novembris Genfis sõlmitud tuumaleppega.
Tagastatavate varade kogusumma on 4,2 mlrd USD,
mille esimene osa on 550 mln USD.
Osa tagastatavate varadega kaasneb tingimus,
mis eeldab Iraanilt oma 20%ni rikastatud uraanivarude
5%se tasemeni taandamist.
Reutersiga rääkinud anonüümse allika teatel
edastatakse ülejäänud tagastatavad varad 20. juuniks.
USAs kogub toetust detsembris algatatud seaduseelnõu,
mille järgi Iraanile kehtestatakse uusi sanktsioone,
kui see leppe tingimusi ei järgi.
President Obama on eelnõu vastu ja lubas kasutada vetot,
kui seadusandjad peaksid eelnõu heaks kiitma.
Arutz Sheva teatel kiitis Knesseti seaduskomisjon heaks
seaduseelnõu, mis keelustaks natsisümbolite kasutamise
ja 'natsiks' nimetamise.
Eelnõu algatati seoses uusnatside tegevusega.
Pole selge, kuidas või miks sellised rühmitused
on juudiriiki ilmunud.
Mitmed uusnatsirühmitused on süüdanud sünagooge,
sodinud antisemitistlikke graffitisid ja peksnud mitmeid inimesi,
peamiselt vanemaealisi iisraellasi.
Kuritegelikke jõuke leiti Jeruusalemmast,
Petah Tikvast ja Arielist.
Need koosnevad Venemaalt ja Ida-Euroopast saabunud
noortest, peamiselt mittejuudi immigrantidest.
Israel Today sõnul
teatas kristlaste juhitud Zion Oil & Gas eelmisel nädalal,
et aastaid kestnud ettevalmistuste järel
on uurimisetapist järgmisse jõutud.
Iisraeli põhjarannikul Haifa lähedal Eliah' naftamaardlas
alustati erinevaid katseid, et selgitatada,
kas maardlas on piisavalt süsivesinikku.
Positiivse tulemuse korral alustatakse läbirääkimisi
Iisraeli naftakomissariga arendamisplaanide osas,
vastasel juhul maardla suletakse.
Firma rajaja John Browni sõnul eksisteerivad nad seetõttu,
et Jumal on Iisraelile ustav.
Tema firmas usutakse,
et maa annab Iisraelile peagi suure kingituse.
See optimism on nakatanud ka mõningaid Iisraeli ametnikke.
Iisraeli endine naftakomissari sõnul
kannavad Zion Oil & Gazi uurimused peagi vilja.
Need olid meie tänased uudised. Shalom ja kohtumiseni!
Tõlge: Monika Jaaguri